บอมบ์ แอท แทร็ค

บอมบ์ แอท แทร็ค (อังกฤษ : Bomb at Track) เป็นวงดนตรีนูเมทัลสัญชาติไทย ที่มาจากวงการเพลงใต้ดิน ก่อตั้งขึ้นในปี พ.ศ. 2558 โดยกลุ่มนักศึกษาจากคณะดุริยางคศิลป์ มหาวิทยาลัยมหิดล และ คณะดุริยางคศาสตร์ มหาวิทยาลัยศิลปากร โดยวงนี้จะนำเสนอเพลงที่จะสื่อไปถึงปัญหาทางด้านการเมือง ด้านสังคมต่างๆ เหตุการณ์ต่างๆ ในเนื้อหาที่มีการเสียดสี การวิพากษ์วิจารณ์ในเชิงทางลบรุนแรง
== ประวัติ ==
=== จุดเริ่มต้น ===
จุดเริ่มต้นของวงนั้น เกิดมาจากกลุ่มเพื่อนนักศึกษาจากคณะดุริยางคศิลป์ มหาวิทยาลัยมหิดล ซึ่งประกอบไปด้วย เต้ (นักร้องนำ) , เมษ (มือกีตาร์) , ข้น (มือเบส) และ นิล (มือกลอง) ที่มีความชอบแนวเพลงคล้ายๆกัน จึงมีการรวมวงเพื่อทางเฉพาะกิจ และทางวงก็ได้มีโอกาสไปเล่นโคฟเวอร์ (Cover) ที่ The Rock Pub แต่วันที่ไปเล่นนั้น ทางเมษ (มือกีตาร์) นั้นได้ติดภารกิจจึงมีการชวนปุ้ย (มือกีตาร์) เพื่อนสมัยมัธยมที่เรียนอยู่ที่คณะดุริยางค์ศาสตร์มหาวิทยาลัยศิลปากร มาเล่นแทนเมษ
หลังจากที่ได้เล่นกันไปนั้น ทางวงได้มีความคิดที่อยากจะรวมวงกันเป็นจริงเป็นจัง จึงมีการตั้งวง และได้ออกมาทำเพลง ในนาม Bomb At Track (บอมบ์ แอท แทร็ค)
โดยชื่อ Bomb At Track นั้นเกิดมาจากที่ทางวงนั้นได้ไปสะดุดกับชื่อหนัง Bomb The System จึงมีการเปิด พจนานุกรม และไปเจอกับคำว่า Bomb Attack (การโจมตี) จึงได้มีการเปลี่ยนคำเป็น Bomb At Track
=== EP อัลบั้มแรก และ อัลบั้มเต็ม ===
หลังจากที่ทางวงได้ร่วมกันตั้งวงนั้น ทางวงจึงได้แต่งเพลง ทำอัลบั้ม EP ออกมาในนาม Bomb At Track และตัดสินใจปล่อยซิงเกิ้ลเพลงแรกออกมา ในปี พ.ศ. 2559 เพลง "อำนาจเจริญ (PowerFul)" โดยตัวเพลงนั้นจะมีเนื้อหาที่เสียดสี พูดถึงสังคมที่ไม่ยุติธรรม จนเกิดเป็นกระแสไวรัลให้มีความสนใจขึ้นมา และหลังจากนั้นก็ได้ปล่อยซิงเกิ้ลอื่นต่อๆกันมา อย่างเช่น ฆาตกรคีย์บอร์ด (Trolls) , เดนมนุษย์ (Trash) , สันติภาพ (Peace) และ โจรในเครื่องแบบ (Mugger)
ซึ่งด้วยความที่เพลงของทางวงนั้น มันก็ตอบโจทย์กับทางค่ายและผู้บริหารอย่าง ดาโน่ – ดนัย สินธุศักดิ์ ทางวงก็เลยได้เซ็นสัญญากับค่าย เวย์เฟอร์เรคคอร์ดส (Wayfer Records) และก็ได้ปล่อยอัลบั้มเต็มอย่าง White ออกมาในปี พ.ศ. 2562 ที่จะมีเพลงที่ได้ออกซิงเกิ้ลเป็นที่รู้จักในกลุ่มคนฟังอย่าง คำตอบ, เจ้าหน้าที่, ฉวย, พ่อใหญ่, จด, ถ้าไม่ได้ยินก็ต้องตะโกน เป็นต้น
ช่วงภายในเดือน สิงหาคม พ.ศ. 2562 ทาง Rithead ได้จัดคอนเสิร์ตใหญ่ให้กับทางวงภายในชื่อ "ถ้าไม่ได้ยินก็ต้องตะโกน Bomb At Track Concert" เมื่อวันที่ 3 สิงหาคม พ.ศ. 2562 ที่ วอยซ์สเปซ (Voice Space) ซึ่งเป็นคอนเสิร์ตใหญ่ และเป็นคอนเสิร์ตแรกของวงที่มีการจัดขึ้นเป็นของตัวเอง
=== เข้าสู่ จีนี่ เรคคอร์ดส (Genie Records) ===
พอเมื่อพวกเขาได้ทำวงกันมาสักพัก หลังจากนั้นพวกเขาทั้ง 5 คนก็ได้เรียนมหาวิทยาลัยกันจนจบ ทางวงก็เริ่มมีความคิดว่าควรเข้าค่ายเพลงเพื่อจัดการการทำงานให้เป็นระบบระเบียบมากขึ้น ซึ่งทางวงก็ได้ปรึกษากับ "สอง Paradox" ถึงการทำงานในค่ายเพลงนี้จนได้มีโอกาสเข้ามาพูดคุยกับทีมงานทางค่ายเพลงอย่าง จีนี่ เรคคอร์ดส (genie records) ถึงเรื่องเส้นทางและมุมมองต่างๆ ในการทำเพลง แต่ก็สรุปได้ว่า มุมมองในการทำเพลงของทั้ง 2 ฝั่งนั้นค่อนข้างเป็นไปในทิศทางเดียวกัน ทางวงจึงย้ายค่ายและได้เซ็นสัญญากับค่ายใหม่ ภายในปี พ.ศ. 2564
และได้ออกอัลบั้มเต็ม ชุดที่ 2 Bomb The System ที่มีเพลงเป็นที่รู้จักอย่าง บ้ายอ (Narcissist) , คำสั่ง (Bootlicker) , เด็กเอ๋ยเด็กดี , จำ (Remember) ,  แค่เรื่องเล่า (After All) และ ช่วงเปลี่ยนผ่าน (Coming of Age) เป็นต้นและยังมีการจัดคอนเสิร์ตเพื่อเปิดอัลบั้มอีกด้วย
== สมาชิก ==
=== สมาชิกหลัก ===
วงศกร เตมายัง (เต้) – ร้องนำ (2558 – ปัจจุบัน)
ภควรรษ ประเสริฐศักดิ์ (เมษ) – กีตาร์ลีด (2558 – ปัจจุบัน)
ศาสตร์ พรมุณีสุนทร (ข้น) – กีตาร์เบส (2558 – ปัจจุบัน)
สิรภพ เลิศชวลิต (นิล) – กลอง (2558 – ปัจจุบัน)
ปราชญานนท์ ยุงกลาง (ปุ้ย) – ริทึ่มกีตาร์ , ร้องนำ (2558 – ปัจจุบัน)
== ผลงาน ==
=== สตูดิโออัลบั้ม ===
บอมบ์ แอท แทร็ค ออกสตูดิโออัลบั้มออกมาทั้งหมด 2 ชุด
=== อีพีอัลบั้ม ===
บอมบ์ แอท แทร็ค ออกอีพีอัลบั้มมาทั้งหมด 1 ชุด
=== ผลงานอื่นๆ ===
ไม่รู้
เสือกทำไม (Original ดาจิม)
Destroy Babylon (Original Srirajah Rockers)
ทรงอย่างBAT (Original Paper Planes)
หมดเวลาแล้วครับพี่ (Ticking Time Bomb)
=== นักร้องร่วมและนักร้องรับเชิญ ===
ทำเป็นเล่น (ร่วมกับ Potato)
== คอนเสิร์ต ==
=== คอนเสิร์ตใหญ่ ===
ถ้าไม่ได้ยินก็ต้องตะโกน (Bomb At Track Concert) – (3 สิงหาคม พ.ศ. 2562) ที่ Voice Space
=== คอนเสิร์ตร่วมกับศิลปินคนอื่น ===
ParadiseFest #4 เทศกาลดนตรีร็อกแห่งชาติ – (5 พฤษภาคม พ.ศ. 2561) ที่ Oasis Arena @Show Dc พระราม 9
Big Mountain Music Festival #9 – (8–9 ธันวาคม พ.ศ. 2561) ที่ The Ocean เขาใหญ่ จ.นครราชสีมา
ParadiseFest #5 เทศกาลดนตรีร็อกแห่งชาติ – (25 พฤษภาคม พ.ศ. 2562) ที่ 8 Speed เขาใหญ่ จ.นครราชสีมา
Big Mountain Music Festival X – (7–8 ธันวาคม พ.ศ. 2562) ที่ The Ocean เขาใหญ่ จ.นครราชสีมา
Siam Music Festival 2019 – (14–15 ธันวาคม พ.ศ. 2562) ที่ สยามสแควร์
Big Mountain Music Festival #11 – (12–13 ธันวาคม พ.ศ. 2563) ที่ The Ocean เขาใหญ่ จ.นครราชสีมา
ริมผา Music Festival ครั้งที่ 9 “เราและนาย” – (23 กรกฎาคม 2565) ณ ถนนธนะรัชต์ เขาใหญ่ กม.21 ตำบลหมูสี อ.ปากช่อง จ.นครราชสีมา
Marathon Concert Fest – (13–14 สิงหาคม พ.ศ. 2565) ที่ อิมแพ็ค อารีน่า เมืองทองธานี
genie Young Play – (25 กันยายน พ.ศ. 2565) ที่ สยามสแควร์
ParadiseFest #6 เทศกาลดนตรีร็อกแห่งชาติ – (15 ตุลาคม พ.ศ. 2565) ที่ ห้าง JJ Mall จตุจักร
Big Mountain Music Festival #12 – (10–11 ธันวาคม 2565) ที่ The Ocean เขาใหญ่ จ.นครราชสีมา
== อ้างอิง ==
== แหล่งข้อมูลอื่น ==
กลุ่มดนตรีไทยในยุค 2010
กลุ่มดนตรีเฮฟวีเมทัลสัญชาติไทย
กลุ่มดนตรีออลเทอร์นาทิฟร็อกสัญชาติไทย
กลุ่มดนตรีที่ก่อตั้งในปี พ.ศ. 2558
กลุ่มดนตรีร็อกสัญชาติไทย
ศิลปินสังกัดจีเอ็มเอ็ม แกรมมี่